ΚΑΝΟΝΙΣΜΟΣ ( ΕΟΚ ) αριθ . 91/91 ΤΗΣ ΕΠΙΤΡΟΠΗΣ της 15ης Ιανουαρίου 1991 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου ανάμεσα στα κράτη μέλη ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1629/88 ( 2 ), και ιδίως τα άρθρα 36 και 41,
Εκτιμώντας :
ότι το άρθρο 35 του κανονισμού ( ΕΟΚ ) αριθ . 1736/75 απαιτεί την επεξεργασία των στοιχείων σύμφωνα με την ισχύουσα μορφή της ονοματολογίας των χωρών που περιλαμβάνεται στο παράρτημα -
ότι το άρθρο 36 του κανονισμού αυτού επιβάλλει στην Επιτροπή τη δημοσίευση στην Επίσημη Εφημερίδα των Ευρωπαϊκών Κοινοτήτων της ονοματολογίας των χωρών με την ισχύουσα μορφή της την 1η Ιανουαρίου κάθε έτους -
ότι η ισχύουσα ονοματολογία, κατά την 1η Ιανουαρίου 1990, ήταν προσαρτημένη στον κανονισμό ( ΕΟΚ ) αριθ . 420/90 της Επιτροπής ( 3 )-
ότι θα πρέπει επί του παρόντος να δημοσιευθεί η ισχύουσα την 1η Ιανουαρίου 1991 έκδοση της εν λόγω ονοματολογίας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικής Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει από την 1η Ιανουαρίου 1991, προσαρτάται στον παρόντα κανονισμό . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την
1η Ιανουαρίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 15 Ιανουαρίου 1991 .